તમિલનાડુમાં 1981માં ધર્માંતરણનો મુદ્દો ચર્ચામાં આવ્યો હતો. જવાબમાં 1984માં વિશ્વ હિન્દુ પરિષદે દિલ્હીમાં ધર્મસંસદનું આયોજન કર્યું. ત્યાં અયોધ્યામાં રામ મંદિર નિર્માણની વાત ઊઠી. થોડા સમય બાદ બિહારથી દિલ્હી સુધી શ્રીરામ-જાનકી રથયાત્રા કાઢવામાં આવી. પછી યુપીમાં 6 યાત્રાઓ નીકળી. 1990માં આ મુદ્દાને લઇને ભાજપના નેતા લાલકૃષ્ણ અડવાણીએ સોમનાથથી અયોધ્યા રથયાત્રા શરૂ કરી. યાત્રાથી ભાજપને લોકસભા અને પછી 1991માં ઉત્તરપ્રદેશ વિધાનસભા ચૂંટણીમાં ફાયદો થયો. ત્યારથી ચૂંટણીઓ વખતે આ મુદ્દો વારંવાર ઊઠતો રહ્યો છે.